**ANEXA 3 - DEFINIȚIILE INDICATORILOR**

|  |  |  |  |
| --- | --- | --- | --- |
|  |  |  |  |
| **COD** | **TIP** | **DENUMITE INDICATOR** | **DEFINIȚIA INDICATORULUI** |
| **4S104** | **Realizare** | **4S104** - Studii/ analize etc. elaborate | Acest indicator reprezintă numărul de studii/analize elaborate pentru analiza calităţii în învăţământul terţiar universitar și non-universitar, ca urmare a sprijinului direct în cadrul Obiectivului Specific 6.8 și elaborate în cadrul uneia din regiunile de dezvoltare eligibile.  **EXPLICAȚIILE TERMENILOR**  **„Studiile”** constau într-o cercetare, o examinare, identificare şi înţelegere sistematică a aspectelor sau factorilor asociaţi cu o activitate, un eveniment, fenomen, situaţie etc. Deseori un raport este elaborat la sfârşitul unui studiu care sintetizează constatările şi poate să includă şi recomandările privind următoarele măsuri de luat. **Sursa:** *Propus de echipa de evaluare - „Definiţia oficială conform legislaţiei naționale nu a fost identificată*  **„Analizele“** reprezintă examinări şi evaluări sistematice ale datelor sau informaţiilor, prin defalcarea acestora în părţi componente pentru a le identifica interrelaţiile; o examinare a datelor şi a faptelor pentru identificarea şi înţelegerea relaţiilor cauză-efect, asigurând astfel baza pentru soluţionarea problemelor şi luarea deciziilor. **Sursa:** *Propus de echipa de evaluare - „Definiţia oficială conform legislaţiei naționale nu a fost identificată”*  **„Învăţământ terţiar”** este organizat în universităţi, academii de studii, institute, şcoli de studii superioare şi altele asemenea, denumite în continuare instituţii de învăţământ superior sau universităţi. Misiunea învăţământului superior este de a genera şi de a transfera cunoaştere către societate prin:  a) formare iniţială şi continuă la nivel universitar, în scopul dezvoltării personale, al inserţiei profesionale a individului şi a satisfacerii nevoii de competenţă a mediului socioeconomic;  b) cercetare ştiinţifică, dezvoltare, inovare şi transfer tehnologic, prin creaţie individuală şi colectivă, în domeniul ştiinţelor, al ştiinţelor inginereşti, al artelor, al literelor, prin asigurarea performanţelor şi dezvoltării fizice şi sportive, precum şi valorificarea şi diseminarea rezultatelor acestora.  **Sursa:** *Legea educației naționale 1/2011, cu modificările și completările ulterioare* |
| **4S97** | **Rezultat** | **4S97** - Studii/analize utilizate | Acest indicator reprezintă numărul de studii/analize elaborate pentru analiza calităţii în învăţământul terţiar universitar și non-universitar și utilizate în una din regiunile de dezvoltare eligibile, sprijinite direct în cadrul Obiectivului Specific 6.8. |